കടമ്ബാട്ടുകോണം മധുര ഗ്രീന്ഫീല്ഡ് ദേശീയപാതാ അലൈന്മെന്റ് മാറ്റണം: മന്ത്രി തിരുവനന്തപുരം: പാരിപ്പള്ളി കടമ്ബാട്ടുകോണത്തു നിന്ന് ചടയമംഗലം, കുളത്തൂപ്പുഴ വഴി ചെങ്കോട്ടയിലെത്തുന്ന 58.95 കിലോമീറ്റര് ഗ്രീന്ഫീല്ഡ് ദേശീയപാതയുടെ അലൈന്മെന്റില് മാറ്റം വരുത്തണമെന്ന് ആവശ്യപ്പെട്ട് കേന്ദ്രമന്ത്രി നിതിന് ഗഡ്കരിക്ക് കത്ത് നല്കിയതായി മന്ത്രി കെ. രാജന് നിയമസഭയില് പറഞ്ഞു. അലൈന്മെന്റ് പുനഃപരിശോധിക്കണമെന്ന് സര്ക്കാരിന് ലഭിച്ച പരാതികളില് ന്യായമുണ്ടെന്നാണ് കണ്ടെത്തിയത്. എന്നാല് അലൈന്മെന്റ് നിശ്ചയിച്ചത് ദേശീയപാതാ അതോറിട്ടിയും മാറ്റം വരുത്തേണ്ടത് കേന്ദ്രസര്ക്കാരുമാണ്. തിരുവനന്തപുരം, കൊല്ലം ജില്ലകളില് സ്ഥലമെടുപ്പിന് ഡെപ്യൂട്ടി കളക്ടര്മാരെ നിയോഗിച്ചിട്ടുണ്ട്. ഭൂമിയേറ്റെടുക്കലിന്റെയും നഷ്ടപരിഹാരം നല്കുന്നതിന്റെയും ആശങ്കകള് അകറ്റുമെന്നും പി.എസ്. സുപാലിന്റെ സബ്മിഷന് മന്ത്രി മറുപടി നല്കി.